Pierre Bouvier
Pierre Charles Bouvier (sündinud 9. mail 1979 Montréalis) on Kanada muusik, ansambli Simple Plan solist. Enne oma muusikukarjääri töötas ta kodulinnas Montréalis restoranis St-Hubert. 13-aastaselt moodustas ta koos sõbra ja praeguse bändikaaslase Chuck Comeauga bändi Reset, milles ta oli laulja ja kitarrist. Ta lahkus aga peagi sealt ja koos endiste bändikaaslastega asutati Simple Plan.